ddrg/super_eurlex huggingface dataset:
Asetus N:o 1 perustamissopimuksen 41 artiklassa määrättyjen tiedonantojen yksityiskohtaisten toteuttamissääntöjen vahvistamisesta



Virallinen lehti nro 025 , 27/11/1958 s. 0511 - 0515

Suomenk. erityispainos Alue 12 Nide 1 s. 11

Ruotsink. erityispainos Alue 12 Nide 1 s. 11



ASETUS N:o 1, perustamissopimuksen 41 artiklassa määrättyjen tiedonantojen yksityiskohtaisten toteuttamissääntöjen vahvistamisesta EUROOPAN ATOMIENERGIAYHTEISÖN KOMISSIO, joka ottaa huomioon perustamissopimuksen ja erityisesti sen 41, 124 ja 161 artiklan, ottaa huomioon perustamissopimuksen 41 artiklan mukaan komissiolle tiedoksi annettavista investointihankkeista annetun neuvoston asetuksen säännökset, sekä katsoo, että komission tehtävänä on, siinä määrin kuin perustamissopimuksen IV luvun määräysten mukaisesti sille annetun tehtävän suorittamiseksi on tarpeen, vahvistaa 41 artiklassa henkilöille ja yrityksille asetetun velvoitteen yksityiskohtaiset toteuttamissäännöt, jotka koskevat tiedon antamista komissiolle kaikista uusia laitoksia, laitosten korvaamista tai niiden muuntamista koskevista investointihankkeista, jotka tyypiltään ja kooltaan vastaavat neuvoston komission ehdotuksesta asettamia vaatimuksia, ON ANTANUT TÄMÄN ASETUKSEN: 1 artikla Investointihankkeista, jotka koskevat uusia laitoksia sekä 15 päivänä syyskuuta 1958 annetussa ja 6 päivänä lokakuuta 1958 Euroopan yhteisöjen virallisessa lehdessä N:o 17 julkaistussa neuvoston asetuksessa määriteltyjä vaatimuksia tyypiltään ja kooltaan vastaavien laitosten korvaamista tai niiden muuntamista, annetaan komissiolle tieto lomakkeella, josta on liitetty malli tähän asetukseen. 2 artikla Velvollisuus antaa komissiolle tieto perustamissopimuksen 41 artiklassa tarkoitetuista investointihankkeista koskee henkilöitä ja yrityksiä, jotka toimivat perustamissopimuksen liitteessä II luetelluilla teollisuudenaloilla, sekä kaikkia yhteisöön sijoittautuneita tai sijoittautuvia laitoksia; tarvittaessa yritysten paikallinen johto täyttää tämän velvollisuuden yrityksen kotipaikan ollessa yhteisön ulkopuolella. 3 artikla Kaikki komissiolle tiedoksi annettuihin investointihankkeisiin niiden toteuttamisen aikana tehdyt muutokset on annettava tiedoksi uudella, samoin edellytyksin tehtävällä tiedonannolla. 4 artikla Kaikki tarkoitettuun lomakkeeseen tehdyt muutokset julkaistaan Euroopan yhteisöjen virallisessa lehdessä. Tehty Brysselissä 5 päivänä marraskuuta 1958. Komission puolesta Komission jäsen P. DE GROOTE
Neuvoston asetus N:o 59, asetuksen N:o 17 muuttamisesta



Virallinen lehti nro 058 , 10/07/1962 s. 1655 - 1656

Suomenk. erityispainos Alue 8 Nide 1 s. 0031

Ruotsink. erityispainos Alue 8 Nide 1 s. 0031

Tanskank. erityispainos: Sarja I Alue 1959-1962 s. 0220

Englannink. erityispainos: Sarja I Alue 1959-1962 s. 0249

Kreikank. erityispainos: Luku 08 Nide 1 s. 0036

Espanjank. erityispainos: Luku 08 Nide 1 s. 0053

Portugalink. erityispainos: Luku 08 Nide 1 s. 0053



NEUVOSTON ASETUS N:o 59, asetuksen N:o 17 muuttamisesta EUROOPAN TALOUSYHTEISÖN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 87 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että 6 päivänä helmikuuta 1962 annetussa asetuksessa N:o 17 säädetään, että asetuksen 5 artiklan 1 kohdassa tarkoitetut sopimukset, päätökset ja yhdenmukaistetut menettelytavat on ilmoitettava 1 päivään elokuuta 1962 mennessä, jotta ne saisivat asetuksen 6 artiklan 2 kohdassa ja 7 artiklan 1 kohdassa säädetyistä siirtymäjärjestelyistä aiheutuvat edut, ja siirtymäjärjestelyjen soveltamisen helpottamiseksi on suotavaa pidentää yleistä määräaikaa kolmella kuukaudella sekä sellaisia sopimuksia, päätöksiä ja yhdenmukaistettuja menettelytapoja koskevaa määräaikaa kuudella kuukaudella, joiden osapuolina on vain kaksi yritystä, ON ANTANUT TÄMÄN ASETUKSEN: 1 artikla 1. Korvataan asetuksen N:o 17 5 artiklan 1 kohdassa sanat "1 päivään elokuuta 1962 mennessä" sanoilla "1 päivään marraskuuta 1962 mennessä". 2. Lisätään asetuksen N:o 17 5 artiklan 1 kohtaan virke seuraavasti: "Edellä sanotusta poiketen sellaiset sopimukset, päätökset ja yhdenmukaistetut menettelytavat, joiden osapuolina on vain kaksi yritystä, on ilmoitettava 1 päivään helmikuuta 1963 mennessä." 3. Korvataan asetuksen N:o 17 7 artiklan 1 kohdassa sanat "1 päivään elokuuta 1962 mennessä" sanoilla "5 artiklan 1 kohdassa mainitun määräajan kuluessa". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä heinäkuuta 1962. Neuvoston puolesta Puheenjohtaja E. COLOMBO
Komission asetus (ETY) N:o 1431/68, annettu 13 päivänä syyskuuta 1968, asetuksen N:o 1043/67/ETY täydentämisestä määrittelemällä sokerintuotantoyrityksen käsite



Virallinen lehti nro L 226 , 14/09/1968 s. 0017 - 0017

Suomenk. erityispainos Alue 3 Nide 2 s. 0134

Tanskank. erityispainos: Sarja I Alue 1968(II) s. 0427

Ruotsink. erityispainos Alue 3 Nide 2 s. 0134

Englannink. erityispainos: Sarja I Alue 1968(II) s. 0433

Kreikank. erityispainos: Luku 03 Nide 4 s. 0019

Espanjank. erityispainos: Luku 03 Nide 3 s. 0015

Portugalink. erityispainos: Luku 03 Nide 3 s. 0015



KOMISSION ASETUS (ETY) N:o 1431/68, annettu 13 päivänä syyskuuta 1968, asetuksen N:o 1043/67/ETY täydentämisestä määrittelemällä sokerintuotantoyrityksen käsite EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 18 päivänä joulukuuta 1967 annetun neuvoston asetuksen N:o 1009/67/ETY(1) ja erityisesti sen 23 artiklan 4 kohdan, sekä katsoo, että erityisesti asetuksen N:o 1009/67/ETY 23 artiklassa ja sen soveltamiseksi annetuissa asetuksissa säädetään sokerintuotantoyrityksistä; on täydennettävä sokerialan peruskiintiöiden vahvistamisen soveltamista koskevista yksityiskohtaisista säännöistä 22 päivänä joulukuuta 1967 annettua komission asetusta N:o 1043/67/ETY(2) määrittelemällä sokerintuotantoyrityksen käsite edellä tarkoitettujen säännösten yhdenmukaisen soveltamisen varmistamiseksi kaikissa jäsenvaltioissa, asetuksen N:o 1009/67/ETY siirtymäsäännösten tavoitteena on rajoittaa yhteisön tuotantoa ja edistää sen alueellista erikoistumista; tämän vuoksi on määriteltävä sokerintuotantoyrityksen käsite ja rajoitettava peruskiintiöiden myöntäminen laitoksille, jotka muodostavat taloudellisen yksikön ja hoitavat itsenäisessä oikeudellisessa muodossa ja omalla vastuullaan yhtä tai useampaa sokeritehdasta, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetukseen N:o 1043/67/ETY 4 a artikla seuraavasti: "4 a artikla Asetuksessa N:o 1009/67/ETY "sokerintuotantoyrityksellä" tarkoitetaan yksittäistä taloudellista laitosta, jolla on itsenäinen oikeudellinen muoto ja joka hoitaa omalla vastuullaan yhtä tai useampaa sokeritehdasta." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä syyskuuta 1968. Komission puolesta Puheenjohtaja Jean REY (1) EYVL N:o 308, 18.12.1967, s. 1 (2) EYVL N:o 314, 23.12.1967, s. 17
Neuvoston asetus (ETY) N:o 2488/69, annettu 9 päivänä joulukuuta 1969, sokerin vientitukien myöntämistä koskevista yleisistä säännöistä annetun asetuksen (ETY) N:o 766/68 5 artiklan muuttamisesta



Virallinen lehti nro L 314 , 15/12/1969 s. 0012 - 0012

Suomenk. erityispainos Alue 3 Nide 2 s. 0239

Tanskank. erityispainos: Sarja I Alue 1969(II) s. 0521

Ruotsink. erityispainos Alue 3 Nide 2 s. 0239

Englannink. erityispainos: Sarja I Alue 1969(II) s. 0535

Kreikank. erityispainos: Luku 03 Nide 5 s. 0004

Espanjank. erityispainos: Luku 03 Nide 3 s. 0158

Portugalink. erityispainos: Luku 03 Nide 3 s. 0158



NEUVOSTON ASETUS (ETY) N:o 2488/69, annettu 9 päivänä joulukuuta 1969, sokerin vientitukien myöntämistä koskevista yleisistä säännöistä annetun asetuksen (ETY) N:o 766/68 5 artiklan muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 18 päivänä joulukuuta 1967 annetun neuvoston asetuksen N:o 1009/67/ETY(1), sellaisena kuin se on viimeksi muutettuna asetuksilla (ETY) N:o 2463/69(2) ja N:o 2485/69(3), sekä erityisesti sen 17 artiklan 2 ja 3 kohdan, ottaa huomioon komission ehdotuksen, sekä katsoo, että tariffinimikkeeseen 17.01 kuuluvaa kandisokeria on asetuksen N:o 1009/67/ETY 1 artiklan 2 kohdassa annettujen määritelmien mukaan pidettävä raakasokerina; ottaen huomioon, että mainittu sokeri valmistetaan valkoisesta sokerista, tästä luokituksesta on haittaa sen viennille, ja näiden haittojen välttämiseksi olisi säädettävä poikkeuksia tietyistä säännöksistä, jotka sisältyvät sokerin vientitukien myöntämistä koskevista yleisistä säännöistä 18 päivänä kesäkuuta 1968 annettuun neuvoston asetukseen (ETY) N:o 766/68(4), sellaisena kuin se on muutettuna asetuksella (ETY) N:o 729/69(5), ON ANTANUT TÄMÄN ASETUKSEN: 1 artikla Lisätään asetuksen (ETY) N:o 766/68 5 artiklan 2 kohtaan alakohta seuraavasti: "Edellisen alakohdan ensimmäisessä virkkeessä tarkoitettua ylärajaa ei kuitenkaan sovelleta kandisokerille vahvistettaviin tukiin." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä joulukuuta 1969. Neuvoston puolesta Puheenjohtaja P. LARDINOIS (1) EYVL N:o 308, 18.12.1967, s. 1 (2) EYVL N:o L 312, 12.12.1969, s. 3 (3) EYVL N:o L 314, 15.12.1969, s. 6 (4) EYVL N:o L 143, 25.6.1968, s. 6 (5) EYVL N:o L 96, 23.4.1969, s. 1
Neuvoston asetus (EURATOM) N:o 966/70, annettu 25 päivänä toukokuuta 1970, yhteisen ydintutkimuskeskuksen Alankomaissa olevan henkilöstön palkkaan ja sosiaaliturvaan sovellettavien edellytysten muuttamisesta



Virallinen lehti nro L 116 , 29/05/1970 s. 0001 - 0002

Suomenk. erityispainos Alue 1 Nide 1 s. 0065

Ruotsink. erityispainos Alue 1 Nide 1 s. 0065



NEUVOSTON ASETUS (EURATOM) N:o 966/70, annettu 25 päivänä toukokuuta 1970, yhteisen ydintutkimuskeskuksen Alankomaissa olevan henkilöstön palkkaan ja sosiaaliturvaan sovellettavien edellytysten muuttamisesta EUROOPAN YHTEISÖJEN NEUVOSTO, joka ottaa huomioon Euroopan yhteisöjen virkamiehiin sovellettavien henkilöstösääntöjen ja Euroopan yhteisöjen muuta henkilöstöä koskevien palvelussuhteen ehtojen vahvistamisesta 29 päivänä helmikuuta 1968 annetun neuvoston asetuksen (ETY, Euratom, EHTY) N:o 259/68 () ja erityisesti mainittujen palvelussuhteen ehtojen 4 artiklan toisen alakohdan sekä 94 ja 95 artiklan, ottaa huomioon yhteisen ydintutkimuskeskuksen Alankomaissa olevan henkilöstön palkkaan ja sosiaaliturvaan sovellettavista edellytyksistä 16 päivänä maaliskuuta 1965 annetun neuvoston asetuksen N:o 11/65/Euratom (), sellaisena kuin asetus on viimeksi muutettuna asetuksella (Euratom) N:o 227/70 () ja erityisesti sen 13 artiklan, ottaa huomioon komission ehdotuksen, sekä katsoo, että palkkojen muutokset, jotka on tehty 1 päivästä tammikuuta 1970 alkaen "Reactor Centrum Nederlandin" henkilöstön hyväksi, perusteena asetuksen N:o 11/65/Euratom uudelle mukauttamiselle, ON ANTANUT SEURAAVAN ASETUKSEN: 1 artikla Korvataan asetuksen N:o 11/65/Euratom liitteessä oleva palkkataulukko 1 päivästä tammikuuta 1970 alkaen seuraavalla palkkataulukolla: >TAULUKON PAIKKA> 2 artikla Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä toukokuuta 1970. Neuvoston puolesta Puheenjohtaja L. MAJOR () EYVL N:o L 56, 4.3.1968, s. 1 () EYVL N:o L 48, 25.3.1965, s. 722/65 () EYVL N:o L 30, 7.2.1970, s. 2
Neuvoston asetus (ETY) N:o 1075/71, annettu 25 päivänä toukokuuta 1971, voin ja kerman markkinoiden interventiotoimenpiteitä koskevista yleisistä säännöistä annetun asetuksen (ETY) N:o 985/68 muuttamisesta



Virallinen lehti nro L 116 , 28/05/1971 s. 0001 - 0001

Suomenk. erityispainos Alue 3 Nide 3 s. 0201

Tanskank. erityispainos: Sarja I Alue 1971(I) s. 0251

Ruotsink. erityispainos Alue 3 Nide 3 s. 0201

Englannink. erityispainos: Sarja I Alue 1971(I) s. 0281

Espanjank. erityispainos: Luku 03 Nide 4 s. 0190

Portugalink. erityispainos: Luku 03 Nide 4 s. 0190



NEUVOSTON ASETUS (ETY) N:o 1075/71, annettu 25 päivänä toukokuuta 1971, voin ja kerman markkinoiden interventiotoimenpiteitä koskevista yleisistä säännöistä annetun asetuksen (ETY) N:o 985/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1253/70(2), ja erityisesti sen 6 artiklan 6 kohdan, ottaa huomioon komission ehdotuksen, sekä katsoo, että voin ja kerman markkinoiden interventiotoimenpiteitä koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 985/68(3), sellaisena kuin se on viimeksi muutettuna asetuksella (ETY) N:o 1211/69(4), 8 artiklan 4 kohdan mukaisesti voin yksityistä varastointia voidaan tukea jäsenvaltiossa ainoastaan, jos voi on tuotettu kyseisissä jäsenvaltiossa; voin kaupan pitämisen edellytykset helpottuisivat, jos voita olisi mahdollista varastoida koko yhteisön alueella; on siis suotavaa hylätä edellä mainittu vaatimus, ja kokemus on osoittanut, etteivät mainitun asetuksen 8 artiklan 3 kohdan säännökset ole enää tarpeen, ON ANTANUT TÄMÄN ASETUKSEN: 1 artikla Poistetaan asetuksen (ETY) N:o 985/68 8 artiklan 3 kohta. 2 artikla Korvataan asetuksen (ETY) N:o 985/68 8 artiklan 4 kohdan ilmaisu "saa solmia voita koskevan sopimuksen ainoastaan, jos voi on tuotettu kyseisessä jäsenvaltiossa ja jos se:" ilmaisulla "saa solmia voita koskevan sopimuksen ainoastaan, jos voi on tuotettu yhteisössä ja se". 3 artikla Poistetaan asetuksen (ETY) N:o 985/68 9 artiklan 1 kohdan c alakohta. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 7 päivästä kesäkuuta 1971. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä toukokuuta 1971. Neuvoston puolesta Puheenjohtaja M. COINTAT (1) EYVL N:o L 148, 28.6.1968, s. 13 (2) EYVL N:o L 143, 1.1.1970, s. 2 (3) EYVL N:o L 169, 18.7.1968, s. 1 (4) EYVL N:o L 155, 28.6.1969, s. 13
NEUVOSTON ASETUS (ETY) N:o 2077/71,

annettu 27 päivänä syyskuuta 1971,

tiettyjen kasviöljyjen tuontiin sovellettavasta tasausmaksusta annetun asetuksen N:o 143/67/ETY muuttamisesta

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen,

ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2554/70(2), ja erityisesti sen 3 artiklan 6 kohdan,

ottaa huomioon komission ehdotuksen,

sekä katsoo, että

asetuksella (ETY) N:o 1077/71(3) muutetaan tiettyjen kasviöljyjen tuontiin sovellettavasta tasausmaksusta 21 päivänä kesäkuuta 1967 annettu neuvoston asetus N:o 143/67/ETY(4) niin, että sen soveltamisalaa laajennetaan puhdistettuun oliiviöljyyn, ja

tämän muutoksen vuoksi on tarpeen mukauttaa asetuksen N:o 143/67/ETY muut säännökset,

ON ANTANUT TÄMÄN ASETUKSEN:

1 artikla

Korvataan asetuksen N:o 143/67/ETY 1 artikla seuraavasti:

"Asetuksen N:o 136/66/ETY 3 artiklan 6 kohdan toisessa ja kolmannessa alakohdassa tarkoitettu tasausmaksu voidaan vahvistaa, jollei kyseisissä ala kohdissa määritellyistä muista edellytyksistä muuta johdu, yhteisen tullitariffin nimikkeeseen 15.07 kuuluvien öljyjen tuonnille, lukuun ottamatta oliiviöljyä, joka on muuta kuin alanimikkeeseen 15.07 A II kuuluvaa puhdistettua oliiviöljyä, jos tuotaessa yhteisöön:

a) näiden öljyjen hinnat ovat alempia kuin hinta, joka näille tuotteille muodostuisi ilman lähtö- tai alkuperämaan suoraan tai välillisesti myöntämiä tukia ja palkkioita öljyjen tuotannolle, valmistamiselle, viennille tai kuljetukselle, riippumatta näiden tukien tai palkkioiden perusteista, luonteesta tai myöntämistavasta,

b) näiden öljyjen hintojen suhde tuotteiden, joista ne on saatu, hintoihin, on

- sellaisen maan, jossa on täydellinen tai lähes täydellinen kauppamonopoli ja jossa valtio vahvistaa kaikki sisäiset hinnat, toteuttaman toimen seurauksena tai

- vaikutukseltaan tukea tai palkkiota vastaavien toimenpiteiden seurauksena

erilainen kuin suhde, joka muodostuisi ilman tällaista toimea tai tällaisia toimenpiteitä.

Tämän suhteen laskemisessa otetaan huomioon jalostuksesta saatujen tuotteiden arvo sekä jalostuskustannukset."

2 artikla

Korvataan asetuksen N:o 143/67/ETY 2 artikla seuraavasti:

"Vaikutukseltaan tukea tai palkkiota vastaavana toimenpiteenä pidetään vientikieltoa, vientimaksua tai muuta vaikutukseltaan vastaavaa toimenpidettä, joita sovelletaan tuotteisiin, joista vietävä öljy on saatu."

3 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 27 päivänä syyskuuta 1971.

Neuvoston puolesta

Puheenjohtaja

L. NATALI

(1) EYVL N:o 172, 30.9.1966, s. 3025/66

(2) EYVL N:o L 275, 19.12.1970, s. 5

(3) EYVL N:o L 116, 28.5.1971, s. 4

(4) EYVL N:o 125, 26.6.1967, s. 2463/67
Komission asetus (ETY) N:o 2706/71, annettu 20 päivänä joulukuuta 1971, peroksidaasin määritysmenetelmästä tietyissä viljajalosteissa



Virallinen lehti nro L 280 , 21/12/1971 s. 0009 - 0009

Suomenk. erityispainos Alue 3 Nide 4 s. 0061

Tanskank. erityispainos: Sarja I Alue 1971(III) s. 0868

Ruotsink. erityispainos Alue 3 Nide 4 s. 0061

Englannink. erityispainos: Sarja I Alue 1971(III) s. 1000

Kreikank. erityispainos: Luku 03 Nide 7 s. 0098

Espanjank. erityispainos: Luku 03 Nide 5 s. 0130

Portugalink. erityispainos: Luku 03 Nide 5 s. 0130



KOMISSION ASETUS (ETY) N:o 2706/71, annettu 20 päivänä joulukuuta 1971, peroksidaasin määritysmenetelmästä tietyissä viljajalosteissa EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vilja-alan yhteisestä markkinajärjestelystä 13 päivänä kesäkuuta 1967 annetun neuvoston asetuksen N:o 120/67/ETY(1), sellaisena kuin se on viimeksi muutettuna asetuksella (ETY) N:o 1550/71(2), ja erityisesti sen 16 artiklan 6 kohdan, sekä katsoo, että vientituessa on otettava huomioon mainittua tukea saavan, viljasta jalostetun tuotteen laatu niin, että vältetään laadultaan heikompien tuotteiden viennin edistäminen valtion varoilla; tämän vuoksi on tarpeen, että tietyissä viljasta jalostetuissa tuotteissa peroksidaasi tehdään käytännössä inaktiiviseksi; vientitukia tämän vaatimuksen täyttäville tuotteille myöntävien säännösten yhdenmukaisen soveltamisen takaamiseksi olisi säädettävä yhteisön peroksidaasin määritysmenetelmästä, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Kun vientituen myöntämiseksi tietyille viljasta jalostetuille tuotteille on säädetty, että peroksidaasin on oltava käytännössä inaktiivinen, tarkastus suoritetaan liitteessä esitettyä menettelyä noudattaen. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1971. Komission puolesta Puheenjohtaja Franco M. MALFATTI (1) EYVL N:o 117, 19.6.1967, s. 2269/67 (2) EYVL N:o L 164, 22.7.1971, s. 1 LIITE Peroksidaasin määritysmenetelmä Hienonnetaan huhmareessa 5 g näytettä pieneen määrään tislattua vettä. Kaadetaan seos 100 ml:n mittapulloon, joka on täytetty merkkiin asti tislatulla vedellä. Annetaan seoksen laskeutua 30 minuuttia ja suodatetaan laskostetun suodatinpaperin avulla. Siirretään pipetillä 5 ml kirkastettua liuosta koeputkeen. Lisätään siihen 1 ml 10 %:ista kiteisen guajakolin liuosta ja 96 %:ista etanolia sekä 1 ml 1 %:ista H2O2:ta (vetyperoksidia). Molempien reagenssiliuosten on oltava vastavalmistettuja. Tarkistetaan vetyperoksidiliuoksen konsentraatio. Puolen tunnin kuluttua ei saa esiintyä värinmuutoksia verrattuna samaan aikaan suoritettuun nollakokeeseen, tai saa esiintyä ainoastaan vähäinen muutos punaruskeaan. Värjäyskoe tehdään kaksi kertaa.
Neuvoston asetus (ETY) N:o 2842/72, annettu 19 päivänä joulukuuta 1972, Euroopan talousyhteisön ja Islannin tasavallan välisen sopimuksen tekemisestä ja sen soveltamista koskevien säännösten vahvistamisesta



Virallinen lehti nro L 301 , 31/12/1972 s. 0001 - 0001

Suomenk. erityispainos Alue 2 Nide 1 s. 0132

Tanskank. erityispainos: Sarja I Alue 1972(31.12)L301 s. 0003

Ruotsink. erityispainos Alue 2 Nide 1 s. 0132

Englannink. erityispainos: Sarja I Alue 1972(31.12)L301 s. 0003

Kreikank. erityispainos: Luku 11 Nide 4 s. 0003

Espanjank. erityispainos: Luku 11 Nide 3 s. 0005

Portugalink. erityispainos: Luku 11 Nide 3 s. 0005



NEUVOSTON ASETUS (ETY) N:o 2842/72, annettu 19 päivänä joulukuuta 1972, Euroopan talousyhteisön ja Islannin tasavallan välisen sopimuksen tekemisestä ja sen soveltamista koskevien säännösten vahvistamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että olisi tehtävä Brysselissä 22 päivänä heinäkuuta 1972 allekirjoitettu Euroopan talousyhteisön ja Islannin tasavallan välinen sopimus ja hyväksyttävä samana päivänä allekirjoitetut päätösasiakirjaan liitetyt julistukset, ja koska sopimuksella perustetaan sekakomitea, yhteisön edustajat tässä komiteassa olisi nimettävä, ON ANTANUT TÄMÄN ASETUKSEN: 1 artikla Tehdään, hyväksytään ja vahvistetaan yhteisön puolesta Euroopan talousyhteisön ja Islannin tasavallan välinen sopimus, sen liitteet ja pöytäkirjat sekä päätösasiakirjaan liitetyt julistukset. Sopimuksen ja päätösasiakirjan tekstit on liitetty tähän asetukseen. 2 artikla Sopimuksen 37 artiklan mukaisesti Euroopan yhteisöjen neuvoston puheenjohtaja ilmoittaa, että sopimuksen voimaan tulemiseksi tarvittavat menettelyt on täytetty yhteisön osalta (1). 3 artikla Sopimuksen 30 artiklassa määrätyssä sekakomiteassa yhteisöä edustaa komissio, jota avustavat jäsenvaltioiden edustajat. 4 artikla Tämä asetus tulee voimaan 20 päivänä joulukuuta 1972. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1972. Neuvoston puolesta Puheenjohtaja T. WESTERTERP (1) Euroopan talousyhteisön ja Islannin tasavallan välisen sopimuksen voimaantulopäivä julkaistaan Euroopan yhteisöjen virallisessa lehdessä.